**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республикалӧн Каналан Сӧветса депутатлӧн статус йылысь»**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2021 вося вӧльгым тӧлысь 24 лунӧ

**1 статья.** Пыртны «Коми Республикалӧн Каналан Сӧветса депутатлӧн статус йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2007, 4 №, 4770 ст.; 7 №, 4911 ст.; 2008, 5 №, 205 ст.; 9 №, 426 ст.; 2009, 11 №, 171 ст.; 20 №, 351 ст.; 2011, 5 №, 87 ст.; 14 №, 346 ст.; 23 №, 606 ст.; 2012, 7 №, 172 ст.; 31 №, 694 ст.; 63 №, 1549 ст.; 2013, 5 №, 101 ст.; 17 №, 337 ст.; 2014, 33 №, 678 ст.; 2015, 8 №, 89 ст.; 12 №, 153 ст.; 21 №, 271 ст.; 22 №, 303 ст.; 307 ст.; 26 №, 365 ст.; 2016, 4 №, 57 ст.; 2017, 8 №, 127 ст.; 9 №, 141 ст.; 152 ст.; 2018, 4 №, 66 ст.; 6 №, 98 ст.; 18 №, 319 ст.; 19 №, 353 ст.; 2020, 10 №, 137 ст.; 18 №, 289 ст.; 22 №, 364 ст.; 2021, 3 №, 43 ст.; 10 №, 203 ст.) татшӧм вежсьӧмъяс:

1. 6 статьяӧ содтыны татшӧм сюрӧса 51 пункт:

«51) бӧрйысьысьяслӧн наказъяскӧд уджалӧм, мый пӧртсьӧ олӧмӧ тайӧ Оланпаслӧн 91 статья серти;».

2. Содтыны татшӧм сюрӧса 91 статья:

**«91 статья. Бӧрйысьысьяслӧн наказъяс**

1. Бӧрйысьысьяслӧн наказъясӧн лоӧны Россия Федерацияса гражданаӧн, кодъяс олӧны Коми Республика мутасын, йӧзлы тӧдчана мероприятиеяс збыльмӧдан юалӧмъяс серти депутатъяслы сетӧм вӧзйӧмъяс, кутшӧмъясӧс веськӧдӧма Коми Республикаын социальнӧй да экономика юалӧмъяс решитӧм вылӧ да кутшӧмъясӧс быть колӧ могмӧдны Коми Республикаса республиканскӧй сьӧмкудйысь сьӧмӧн (водзӧ – наказъяс).

2. Наказъясӧ быть колӧ пыртны «наказ» кыв, быть колӧ опишитны мытшӧдъяссӧ да кӧсъяна бӧртасъяссӧ да оформитны гижӧмӧн наказ (наказъяс) сетысь мортлысь (йӧзлысь) овсӧ, нимсӧ, вичсӧ (эм кӧ) да оланінлысь инпассӧ индӧмӧн.

3. Депутатъяс лӧсьӧдӧны наказъяссӧ лыддьӧгъясӧ да локтан волӧн урасьӧм тӧлысь 1 лунысь оз сёрджык найӧс сетӧны Коми Республикаса Каналан Сӧветлӧн Сьӧмкуд, вот да экономика политика серти комитетӧ, коді 20 лунысь оз сёрджык кадколастӧ водзвыв туялӧ депутатъяссянь воӧм наказъяслысь лыддьӧгъяссӧ да дасьтӧ наказъяслысь ӧтувъя лыддьӧг.

4. Наказъяслӧн ӧтувъя лыддьӧгыс ыстыссьӧ Коми Республикаса Каналан Сӧветӧн Веськӧдлысьӧн Коми Республикаса Веськӧдлан котырӧ подулалӧм кывкӧртӧд дасьтӧм могысь.

Коми Республикаса Веськӧдлан котырлӧн быд наказ видлалан бӧртасъяс серти подулалӧм кывкӧртӧдын, мый пыртӧма наказъяслӧн ӧтувъя лыддьӧгӧ, индыссьӧ сійӧс збыльмӧдны коланлун да сійӧс збыльмӧдан позянлун серти подулалӧм, сьӧмӧн могмӧдан чайтана йӧрыш да кадколастъяс либӧ вӧчсьӧны наказ збыльмӧдны ковтӧмлун да позьтӧмлун йылысь выводъяс, а сідзжӧ индыссьӧны наказ збыльмӧдан юалӧм серти мукӧд пасйӧд да вӧзйӧм.

Коми Республикаса Веськӧдлан котырлӧн подулалӧм кывкӧртӧдыс сетсьӧ Коми Республикаса Каналан Сӧветӧ Коми Республикаса Веськӧдлан котырӧн наказъяслысь ӧтувъя лыддьӧг босьтан лунсянь комын лунся кадколастӧ.

5. Коми Республикаса Каналан Сӧветӧ Коми Республикаса Веськӧдлан котырлӧн воӧм подулалӧм кывкӧртӧд подув вылын Коми Республикаса Каналан Сӧветлӧн Президиум бӧрйӧ, лӧсьӧдӧ наказъяслысь ӧтувтӧм лыддьӧг, кутшӧмъясӧс вӧзйӧны пӧртны олӧмӧ локтан воын, да пыртӧ Коми Республикаса Каналан Сӧветлӧн шуӧмлысь лӧсялана баласӧ Коми Республикаса Каналан Сӧветлӧн матысса заседание дырйи видлалӧм вылӧ.

6. Коми Республикаса Каналан Сӧветлӧн уджаланарт серти Коми Республикаса Каналан Сӧвет примитӧ наказъяслысь ӧтувтӧм лыддьӧг, кутшӧмъясӧс вӧзйӧны пӧртны олӧмӧ локтан воын да кутшӧмъясӧс быть колӧ могмӧдны сьӧмӧн Коми Республикаса республиканскӧй сьӧмкуд сьӧм тшӧт весьтӧ, вынсьӧдӧм йылысь Коми Республикаса Каналан Сӧветлысь шуӧм да ыстӧ сійӧс Коми Республикаса Веськӧдлан котырлы.

Коми Республикаса Каналан Сӧветӧн примитӧм шуӧмсӧ быть колӧ официальнӧя йӧзӧдны «Коми Республикаын примитан Коми Республикаса оланпасъяс да мукӧд инӧда акт йӧзӧдан да налӧн вынсялан пӧрадок йылысь, а сідзжӧ материалъяс, кутшӧмъясӧс колӧ официальнӧя йӧзӧдны, йӧзӧдан пӧрадок йылысь» Коми Республикаса Оланпасӧн урчитӧм пӧрадокын.».

**2 статья.** Тайӧ Оланпасыс вынсялӧ сійӧс официальнӧя йӧзӧдӧм бӧрын дас лун кольӧм мысти.

Коми Республикаса Юралысь В.В. Уйба

Сыктывкар

2021 вося ӧшым тӧлысь 1 лун

127-РЗ №